Другі раз у сусветную гісторыю Тэгеран увайшоў якраз праз Ісламскую рэвалюцыю, праз кансерватыўны пераварот, калі разам з вяртаннем фундаменталісцкіх каштоўнасцей парадаксальным чынам вярнулася аўтаномія краіны, якая нарэшце радыкальна разарвала сеціва неакаланіяльнай залежнасці. Паўстала Ісламская Рэспубліка Іран, своеасаблівы контрпраект для заходняй сучаснасці.